Lestrarþjálfun barna er sameiginlegt verkefni heimila og skóla . Lestur er uppspretta orðaforða og eflir lesskilning . Við þurfum að lesa með og fyrir börnin og minna þau á að lesa . Þetta er ekki síst mikilvægt að hafa í huga þegar frídagar eru framundan . Ánægjulegar samverustundir barna og fullorðinna yfir bókum eru mikils virði . Munið eftir bókum þegar þið ætlið að gleðja aðra . Skólasöfn í Reykjavík fengu nú á aðventunni glaðning frá Óslóarborg . Í staðinn fyrir að gefa borginni jólatré fengu söfnin bókagjöf . Þetta er okkur sem störfum á söfnunum einstaklega kært og börnin fá að njóta þegar þau koma til okkar í leit að lesefni . Þegar skólasöfnin eru lokuð um hátíðir og á sumrin er mikilvægt að venja komur sínar á almenningssöfn í leit að lesefni .